E cres la mobilitazion in difese de leç su la politiche linguistiche che il gnûf president dal guvier galizian, Alberto Núñez Feijoo, al à in progjet di cambiâ. A domandâ un incuintri urgjent cul president de Xunta par frontâ la cuestion, a son i membris de EDNL, o sei il coordenament galizian dai grups pe normalizazion e pal svilup linguistic. Si trate di une realtât che e met adun passe 400 grups che a operin intai centris educatîfs publics e privâts de Galizie. Si trate di sogjets in prime linie inte azion di politiche linguistiche e, duncje, a domandin di podê dî la lôr su la cuestion. La lôr preocupazion pal progjet di limitâ la leç fate buine inte legjislature stade e je stade pandude ancje par mieç di un manifest sotscrit di centenârs di grups di normalizazion.
Font: Galiza Hoxe, 20/04/09
fur_Latn glg_Latn